CELEX: 32016D0447
Language: sl
Date: 2016-03-22 00:00:00
Title: Izvedbeni sklep Komisije (EU) 2016/447 z dne 22. marca 2016 o spremembi Izvedbenega sklepa (EU) 2015/2460 o nekaterih zaščitnih ukrepih v zvezi z visokopatogeno aviarno influenco podtipa H5 v Franciji (notificirano pod dokumentarno številko C(2016) 1608) (Besedilo velja za EGP)

24.3.2016   
            
            
               SL
            
            
               Uradni list Evropske unije
            
            
               L 78/76
            
         IZVEDBENI SKLEP KOMISIJE (EU) 2016/447
   z dne 22. marca 2016
   o spremembi Izvedbenega sklepa (EU) 2015/2460 o nekaterih zaščitnih ukrepih v zvezi z visokopatogeno aviarno influenco podtipa H5 v Franciji
   
      
         (notificirano pod dokumentarno številko C(2016) 1608)
      
   
   (Besedilo v francoskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2) ter zlasti člena 10(4) Direktive,
   ob upoštevanju naslednjega:
   
               (1)
            
            
               Izvedbeni sklep Komisije (EU) 2015/2460 (3) je bil sprejet zaradi širjenja visokopatogene aviarne influence (v nadaljnjem besedilu: HPAI) v Franciji in vzpostavitve širokega drugega območja z omejitvami, ki ga je pristojni organ navedene države članice vzpostavil okoli okuženih in ogroženih območij. Navedeno drugo območje z omejitvami obsega več departmajev ali njihovih delov v jugozahodnem delu Francije.
            
         
               (2)
            
            
               Izvedbeni sklep (EU) 2015/2460, kakor je bil nazadnje spremenjen z Izvedbenim sklepom Komisije (EU) 2016/237 (4), se uporablja do 31. marca 2016.
            
         
               (3)
            
            
               Število izbruhov HPAI se je zmanjšalo, vendar je bilo še vedno odkritih nekaj izbruhov na območju, za katerega že veljajo omejitve. Zaradi epidemiološkega stanja in vpričo izvajanja v Franciji sprejete strategije za obvladovanje bolezni je primerno podaljšati obdobje uporabe Izvedbenega sklepa (EU) 2015/2460 do 15. septembra 2016. Vendar pa bo Komisija pregledala obdobje uporabe, če bi se razmere v zvezi z boleznijo že pred tem izboljšale.
            
         
               (4)
            
            
               Izvedbeni sklep (EU) 2015/2460 bi bilo zato treba ustrezno spremeniti.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V členu 5 Izvedbenega sklepa (EU) 2015/2460 se datum „31. marca 2016“ nadomesti z datumom „15. septembra 2016“.
   Člen 2
   Ta sklep je naslovljen na Francosko republiko.
   
      V Bruslju, 22. marca 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Izvedbeni sklep Komisije (EU) 2015/2460 z dne 23. decembra 2015 o nekaterih zaščitnih ukrepih v zvezi z visokopatogeno aviarno influenco podtipa H5 v Franciji (UL L 339, 24.12.2015, str. 52).
   
      (4)  Izvedbeni sklep Komisije (EU) 2016/237 z dne 17. februarja 2016 o spremembi Priloge k Izvedbenemu sklepu (EU) 2015/2460 o nekaterih zaščitnih ukrepih v zvezi z visokopatogeno aviarno influenco podtipa H5 v Franciji (UL L 44, 19.2.2016, str. 12).